**Zoznam rýchlorastúcich drevín pre účely pestovania na ornej pôde**

**(Bonity BPEJ 5-9. Triedy)**

|  |  |  |  |
| --- | --- | --- | --- |
| Vedecký názov | Slovenský názov | max. Ťažobný cyklus | Číselník plodín v SAPS |
| **Alnus spp.** | **Jelša a jej klony** |  |  |
| *Alnus glutinosa* | jelša lepkavá | 8 | 941 |
| *Alnus incana* | jelša sivá | 8 | 942 |
| *Alnus viridis* | jelša zelená | 8 | 943 |
| **Populus spp.** | **Topoľ a jeho klony** |  |  |
| *Populus x euroamericana* | topoľ Robusta | 8 | 932 |
| *Populus maximowiczii* | topoľ maximovičov | 8 | 935 |
| *Populus nigra* | topoľ čierny | 10 | 931 |
| *Populus simonii* | topoľ simonov | 8 | 933 |
| *Populus tremula* | topoľ osikový | 8 | 930 |
| *Populus trichocarpa* | topoľ chlpatoplodý | 8 | 934 |
| **Salix spp.** | **Vŕba a jej klony** |  |  |
| *Salix alba* | vŕba biela | 8 | 937 |
| *Salix caprea* | vŕba rakyta | 8 | 939 |
| *Salix daphnoides* | vŕba lykovcovitá | 5 | 940 |
| *Salix viminalis* | vŕba košíkarská | 5 | 938 |
| **Ostatné** |  |  |  |
| *Betula pendula* | breza previsnutá | 10 | 945 |
| *Carpinus betulus* | hrab obyčajný | 10 | 936 |
| *Castanea sativa* | gaštan jedlý | 10 | 946 |
| *Fraxinus excelsior* | jaseň štíhly | 8 | 944 |
| *Prunus avium* | čerešňa vtáčia | 10 | 947 |

Pestovanie rýchlorastúcich drevín musí byť v súlade so:

1. zákonom č. 543/2002 Z. z. o ochrane prírody a krajiny v znení neskorších predpisov
2. zákonom č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov.

T.j. všetky nepôvodné druhy musia byť vysádzané so súhlasom orgánu ochrany prírody. A rýchlorastúce dreviny sa môžu vysádzať na poľnohospodárskej pôde výlučne na poľnohospodárskej pôde, ktorá je zaradená podľa kódu bonitovanej pôdno-ekologickej jednotky do piatej až deviatej kvalitatívnej skupiny alebo na poľnohospodárskej pôde kontaminovanej rizikovými látkami, o ktorej orgán ochrany poľnohospodárskej pôdy rozhodol podľa § 8 ods. 5 zákona, alebo na poľnohospodárskej pôde zaradenej podľa kódu bonitovanej pôdno-ekologickej jednotky do tretej alebo štvrtej skupiny kvality, ak sa poľnohospodárska pôda nachádza v záplavovanom území, je zamokrená alebo je vystavená veternej erózii. Porast rýchlorastúcej dreviny nemožno založiť na pozemkoch, ktoré sa nachádzajú v treťom až piatom stupni územnej ochrany prírody a krajiny.